**Konrad Bukowiecki** (s. 17. maaliskuuta 1997) on puolalainen kuulantyöntäjä. Bukowieckin ennätys 7,26 kg:n kuulalla on ulkoradoilla 22,25 m ja hallissa 22,00 m. 

Bukowiecki työnsi 20. toukokuuta 2016 Ostravassa 21,14 m, joka on alle 20-vuotiaiden kaikkien aikojen paras tulos. 6:n kg:n kuulalla Bukowiecki on työntänyt alle 20-vuotiaiden maailmanennätyksen 23,34 m. Tulos rikkoi Jacko Gillin aikaisemman ennätyksen 34 cm:llä

Hallissa Bukowiecki on työntänyt nuorten maailmanennätyksen 6 kg:n kuulalla ja 17-vuotiaiden sarjassa maailman kaikkien aikojen parhaan tuloksen 5 kg:n kuulalla. Lisäksi hän on työntänyt miesten kuulalla (7,26 kg) alle 20-vuotiaiden Euroopan kaikkien aikojen parhaan tuloksen.

Bukowiecki voitti alle 20-vuotiaiden maailmanmestaruuden 2014 ja nuorten kesäolympialaiset 2014. Vuonna 2015 hän sijoittui sisäratojen Euroopan-mestaruuskilpailuissa kuudenneksi tuloksella 20,46. Alle 20-vuotiaiden Euroopan-mestaruuden 2015 Bukowiecki voitti omalla ja kisaennätyksellä 22,62. Pekingin maailmanmestaruuskilpailuissa 2015 hän karsiutui loppukilpailusta.

Sisäratojen maailmanmestaruuskilpailuissa Portlandissa 2016 Bukowiecki sijoittui neljänneksi. Vuoden 2016 Euroopan-mestaruuskilpailuissa Amsterdamissa hän oli myös neljäs tuloksella 20,58 jääden pronssimitalista vain sentin. 

Alle 20-vuotiaiden MM-kilpailuissa 2016 Bukowiecki voitti alun perin kuulantyönnön ikäluokkansa kautta aikain parhaalla tuloksella 23,34 m, mutta hän antoi kilpailun jälkeen higenamine-nimistä kiellettyä ainetta sisältäneen dopingnäytteen ja hänen suorituksensa hylättiin. Hän sai tapauksesta julkisen varoituksen ja hänen suorituksensa hylättiin.

Rion olympialaisissa 2016 Bukowiecki pääsi loppukilpailuun, mutta jäi siinä ilman tulosta. Belgradin EM-hallikilpailuissa 2017 hän voitti kultaa Puolan ennätystuloksella 21,97.

Alle 23-vuotiaiden EM-kilpailuissa 2017 Bydgoszczissa Bukowiecki voitti kultaa kisaennätyksellä 21,59 m. Lontoon MM-kilpailuissa hän sijoittui kahdeksanneksi. Taipein universiadeissa 2017 hän sai hopeaa tuloksella 20,16. Hän työnsi sisäratojen Puolan ennätyksen 22,00 Toruńissa 15. helmikuuta 2018. Birminghamin MM-hallikilpailuissa hän oli samana talvena kahdeksas. Berliinin EM-kilpailuissa 2018 hän saavutti hopeaa ulkorataennätyksellään 21,66. Hän karsiutui loppukilpailusta Glasgow'n EM-hallikilpailuissa 2019.

Bukowiecki voitti Napolin universiadeissa 2019 kultaa tuloksella 21,54. Hän voitti samana vuonna alle 23-vuotiaiden Euroopan-mestaruuden Gävlessä tuloksella 21,51. Dohan MM-kilpailuissa hän sijoittui kuudenneksi tuloksella 21,46. Vuodelle 2021 siirretyissä Tokion olympialaisissa hän karsiutui loppukilpailusta. Belgradin MM-hallikilpailuissa 2022 hän oli kymmenes. Hän karsiutui samana vuonna loppukilpailusta Eugenen MM-kilpailuissa ja oli kuudes Münchenin EM-kilpailuissa. Hän voitti vuonna 2023 kultaa Chengdun universiadeissa tuloksella 20,23 ja karsiutui loppukilpailusta Budapestin MM-kilpailuissa.

Bukowiecki on saavuttanut Puolan-mestaruuskilpailuissa ulkoradoilla kultaa 2016 ja 2019, hopeaa 2017, 2018 ja 2022 sekä pronssia 2015, 2020 ja 2023. Sisäratojen maan mestaruuskilpailuissa hän on saanut kultaa 2017, 2022 ja 2023, hopeaa 2016, 2018, 2019 ja 2020 sekä pronssia 2015 ja 2021.

Kesäkuussa 2019 Bukowiecki paranteli ulkoratojen ennätyksensä Rooman Timanttiliigan kisassa lukemiin 21,97. Tulos syntyi viidennellä työntökierroksella.

Henkilökohtaiset ennätykset
---------------------------

Lähde: IAAF
**Ulkoradat**

* Kuulantyöntö: 22,25 (Chorzów 2019)
* Kuulantyöntö (6 kg): 22,94 (Bojanowo 2016)
* Kuulantyöntö (5 kg): 23,17 (Nanjing 2014)
* Kiekonheitto (2 kg): 58,42 (Suwalki 2017)
* Kiekonheitto (1,75 kg): 62,20 (Białystok 2016)
* Kiekonheitto (1,5 kg): 66,52 (Varsova 2014)

**Sisäradat**

* Kuulantyöntö: 22,00 (Toruń 2018)
* Kuulantyöntö (6 kg): 22,96 (Spała 2016) **WJR**
* Kuulantyöntö (5 kg): 24,24 (Spała 2014) **WYB**

Lähteet
-------

1. ↑  Poland’s Konrad Bukowiecki takes silver and sets record *thenews.pl*.  10.6.2016. Radio Poland.  Arkistoitu 22.8.2016. Viitattu 18.8.2016. (englanniksi)
2. ↑  Bukowiecki's world U20 record caps opening day in Bydgoszcz *iaaf.org*.  19.7.2016. Kansainvälinen yleisurheiluliitto. Viitattu 18.8.2016. (englanniksi)
3. ↑  World records ratified *iaaf.org*.  15.2.2016. IAAF. Viitattu 25.4.2016. (englanniksi)
4. ↑  Record-breaking Bukowiecki is a man for all seasons  8.9.2015. European Athletics. Viitattu 22.9.2015. (englanniksi)
5. ↑  European Athletics Junior Championships 2015 - Medallists by Event *Eskilstuna2015.com*. Viitattu 22.9.2015. (englanniksi)
6. 1 2 3 4 5  Konrad Bukowiecki Kansainvälinen yleisurheiluliitto.  (englanniksi)
7. ↑  Bukowiecki now sets his sights on senior world record *iaaf.org*.  22.7.2016. Kansainvälinen yleisurheiluliitto. Viitattu 18.8.2016. (englanniksi)
8. ↑  Yleisurheilun superlupaus kärysi dopingista: "Kuulostaa synkältä vitsiltä" *iltalehti.fi*. Viitattu 11.9.2016.
9. ↑  Doping sanctions - News 182 IAAF. 26.4.2017. Viitattu 3.5.2017. (englanniksi)
10. ↑  Olympiaennätys: Ryan Crouser omaa luokkaansa Rion kuulafinaalissa  19.8.2016. Yle Urheilu. Viitattu 19.8.2016.
11. 1 2 3 4 5 6 7 8  Konrad Bukowiecki Tilastopaja (vaatii kirjautumisen, maksullinen palvelu).  (englanniksi)
12. ↑  Bukowiecki pobił swój własny rekord MME! *przegladsportowy.pl*.  14.7.2017.  Arkistoitu 18.7.2017. Viitattu 14.7.2017. (puolaksi)
13. ↑  92. Mistrzostwa Polski Seniorów w Lekkoatletyce (Bydgoszcz 2016) – Wyniki *pzla.pl*.  27.6.2016. Puolan yleisurheiluliitto. Viitattu 29.6.2016. (puolaksi)
14. ↑  91. Mistrzostwa Polski Seniorów w Lekkoatletyce (Kraków 2015) – Wyniki *pzla.pl*.  22.7.2015. Puolan yleisurheiluliitto. Viitattu 5.1.2016. (puolaksi)
15. ↑  60. Halowe Mistrzostwa Polski Seniorów w Lekkoatletyce (Toruń 2016) – Wyniki *pzla.pl*.  15.3.2016. Puolan yleisurheiluliitto. Viitattu 29.6.2016. (puolaksi)
16. ↑  59. Halowe Mistrzostwa Polski Seniorów w Lekkoatletyce (Toruń 2015) – Wyniki *pzla.pl*.  22.2.2015. Puolan yleisurheiluliitto. Viitattu 16.1.2016. (puolaksi)
17. ↑  STT: Puolan Bukowiecki työnsi ennätyksensä Timanttiliigassa – viisi miestä yli 21 metrin *Ilta-Sanomat*.  6.6.2019. Viitattu 6.6.2019.


|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| Auktoriteettitunnisteet Muokkaa Wikidatassa |
| --- |
|  |
| Kansainväliset | 
* VIAF

 |
|  |
| Kansalliset | 
* Puola

 |
|  |
| Henkilöt | 
* World Athletics
* Tilastopaja 🔒

 |

 |